Document ID: 31992R3906

ΚΑΝΟΝΙΣΜΟΣ (ΕΟΚ) αριθ. 3906/92 ΤΟΥ ΣΥΜΒΟΥΛΙΟΥ της 19ης Δεκεμβρίου 1992 για τον καθορισμό, για το 1993, ορισμένων μέτρων διατήρησης και διαχείρισης των αλιευτικών πόρων που εφαρμόζονται στα σκάφη με σημαία ενός κράτους μέλους, εξαιρέσει της Ισπανίας και της Πορτογαλίας, στα ύδατα που υπάγονται στην κυριαρχία ή τη δικαιοδοσία της Ισπανίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 164,
την πρόταση της Επιτροπής,
Εκτιμώντας:
ότι, σύμφωνα με το άρθρο 164 της πράξης προσχώρησης, εμπίπτει στην αρμοδιότητα του Συμβουλίου να καθορίζει τις δυνατότητες αλιείας καθώς και τον αντίστοιχο αριθμό κοινοτικών σκαφών που επιτρέπεται να αλιεύουν στα ύδατα του Ατλαντικού Ωκεανού που υπάγονται στην κυριαρχία ή τη δικαιοδοσία της Ισπανίας και καλύπτονται από το Διεθνές Συμβούλιο για την Εκμετάλλευση της Θάλασσας (CIEM) G ότι οι δυνατότητες αυτές καθορίζονται, για τα είδη που υπάγονται στο καθεστώς του συνόλου των επιτρεπομένων αλιευμάτων (TAC) και ποσοστώσεων, σε συνάρτηση με τις δυνατότητες αλιείας που έχουν παραχωρηθεί και, για τα είδη που δεν υπάγονται στο καθεστώς TAC και ποσοστώσεων, λαμβάνοντας υπόψη τη σχετική σταθερότητα των αποθεμάτων καθώς και την ανάγκη να εξασφαλιστεί η διατήρησή των G ότι οι ειδικευμένες αλιευτικές δραστηριότητες ασκούνται στα ίδια ποσοτικά όρια με εκείνα που καθορίζονται για τα ισπανικά σκάφη στα οποία επιτρέπεται να ασκούν αλιευτικές δραστηριότητες στα ύδατα των κρατών μελών, εξαιρέσει της Πορτογαλίας G ότι Θα πρέπει να καθορισθούν οι ειδικοί όροι που διέπουν τις αλιευτικές δραστηριότητες των σκαφών αυτών G ότι οι αλιευτικές δραστηριότητες που αναφέρονται στον παρόντα κανονισμό υπόκεινται στα μέτρα ελέγχου που προβλέπονται στον κανονισμό (ΕΟΚ) αριθ. 2241/87 (1), καθώς και στις ειδικές λεπτομέρειες που εκδίδονται σύμφωνα με το άρθρο 164 παράγραφος 4 δεύτερο εδάφιο της πράξης προσχώρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο αριθμός των σκαφών με σημαία ενός των κρατών μελών, εξαιρέσει της Ισπανίας και της Πορτογαλίας, που επιτρέπεται να αλιεύουν στα ύδατα που υπάγονται στην κυριαρχία ή τη δικαιοδοσία της Ισπανίας, στο οποία αναφέρεται το άρθρο 164 της πράξης προσχώρησης, καθώς και οι λεπτομέρειες πρόσβασης, καθορίζονται όπως αναφέρεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 1η Ιανουαρίου 1993.
Εφαρμόζεται μέχρι τις 31 Δεκεμβρίου 1993.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1992.

Labels: 18
6